เปรียโมโปเซียร์ดซืย

"**เปรียโมโปเซียร์ดซืย**" (, ) เป็นเพลงโดยชามัน นักร้องชาวรัสเซีย ซึ่งประพันธ์ขึ้นโดยมักซิม อเล็กซันโดรวิช ฟาดีฟ เพลงนี้วางจำหน่ายเมื่อวันที่ 7 มิถุนายน ค.ศ. 2025 และเป็นตัวแทนของรัสเซียในการประกวดดนตรีนานาชาติอินเตอร์วิชันปี 2025

## พื้นหลังและการพัฒนา
เมื่อวันที่ 19 พฤษภาคม ค.ศ. 2025 ชะมันได้ยืนยันในการสัมภาษณ์ว่าเพลงนี้จะเป็นภาษารัสเซีย

เมื่อวันที่ 6 มิถุนายน ค.ศ. 2025 ผู้จัดการประกวดดนตรีนานาชาติอินเตอร์วิชันปี 2025ได้ยืนยันว่าเพลงนี้จะใช้ชื่อว่า "เปรียโมโปเซียร์ดซืย" และได้ประพันธ์ขึ้นโดยมักซิม ฟาดีฟ

ผู้ประพันธ์เพลงยืนยันว่าเพลงนี้ได้ถูกสร้างขึ้นถึงสามรุ่นที่แตกต่างกันก่อนที่จะเลือกรุ่นสุดท้าย มักซิมตอบรับข้อเสนอในการประพันธ์เพลงนี้ในเดือนมีนาคม ค.ศ. 2025 และไม่ทราบว่าใครจะเป็นตัวแทนในการทำงานเพลงนี้

## มิวสิกวิดีโอและการประชาสัมพันธ์
เมื่อวันที่ 2 มิถุนายน 2025 มุซ-เตเว ช่องโทรทัศน์เพลงสัญชาติรัสเซีย ได้ประกาศอย่างเป็นทางการว่าเพลงนี้จะถูกแสดงสดเป็นครั้งแรกในงานประกาศรางวัลดนตรี โดยจัดขึ้นในวันที่ 7 มิถุนายน ค.ศ. 2025

เมื่อวันที่ 3 กรกฎาคม ค.ศ. 2025 ชามันได้ยืนยันว่ากำลังอยู่ในระหว่างการถ่ายทำมิวสิกวิดีโอและจะนำออกฉายในเร็ว ๆ นี้

เมื่อวันที่ 18 กรกฎาคม ค.ศ. 2025 มุซ-เตเวได้ประกาศว่ามิวสิกวิดีโออย่างเป็นทางการของเพลงจะเปิดตัวครั้งแรกทางช่องทีวีของพวกเขาในเวลา 12:30 น. (เวลามอสโก) การฉายรอบปฐมทัศน์เพิ่มเติมจะจัดขึ้นในเวลา 20:30 น.  (เวลามอสโก) ของวันเดียวกันที่ บนถนนนิวอาร์บัตในมอสโก

มิวสิกวิดีโอนี้กำกับโดยเอลวิน โฟมิน โดยแนวคิดหลักของวิดีโอนี้สื่อถึงความหมายอันลึกซึ้ง ซึ่งชามันสามารถถ่ายทอดออกมาได้อย่างยอดเยี่ยม เฉดสีเข้มและเย็นชาช่วยเน้นย้ำถึงความดราม่าของเรื่องราวของพระเอกผู้เปี่ยมไปด้วยอารมณ์ โฟมินกล่าวว่า "การประสานงานกับศิลปินผู้มีประสบการณ์ในการร่วมงานด้วยอยู่แล้ว ช่วยให้กระบวนการถ่ายทำประสบความสำเร็จ"

นอกจากนี้ชามันยังได้ร้องเพลงนี้สดในงานแถลงข่าวที่จัดขึ้นเพื่อเฉลิมฉลอง 100 วันก่อนการแข่งขันรอบชิงชนะเลิศของอินเตอร์วิชัน 2025

เพลงนี้ยังได้แสดงสดในวันที่ 27 มิถุนายน ค.ศ. 2025 ในงานถ่ายทอดสดทางโทรทัศน์ "Moskosvskiy Vypusknoy" 2568 ซึ่งจัดโดยมุซ-เตเว

## การประกวดดนตรีนานาชาติอินเตอร์วิชันปี 2025

### การคัดเลือกภายใน
เมื่อวันที่ 19 พฤษภาคม ค.ศ. 2025 ผู้จัดการประกวดได้ยืนยันอย่างเป็นทางการว่าชะมันจะเป็นตัวแทนของรัสเซียในการประกวดดนตรีนานาชาติอินเตอร์วิชันปี 2025 ในวันเดียวกันนั้นการเข้าร่วมการประกวดได้รับการยืนยันอย่างเป็นทางการผ่านรายการ ''เล็ตเด็มทอล์ก'' ในช่องหนึ่งรัสเซีย เมื่อตอบรับการประกาศดังกล่าว ชามันกล่าวว่าเขามีความสุขและขอบคุณมากในโอกาสที่ได้รับเลือกให้เป็นตัวแทนของรัสเซีย 

### ในอินเตอร์วิชัน
การประกวดดนตรีนานาชาติอินเตอร์วิชันปี 2025 จะจัดขึ้นที่ไลฟ์อะรีนาในโนโวอิวานอฟสโกเย ประเทศรัสเซีย และจะประกอบด้วยรอบชิงชนะเลิศในวันที่ 20 กันยายน ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 12 สิงหาคม ค.ศ. 2025 รัสเซียได้รับการจับฉลากให้ทำการแสดงในลำดับที่เก้า โดยในการประกวดผลคะแนนในรอบชิงชนะเลิศนั้นไม่ได้มีการจัดอันดับผลงานของรัสเซียแต่อย่างใด แม้ยังไม่มีการประกาศอย่างเป็นทางการถึงเหตุผลในการไม่จัดอันดับผลงานของรัสเซียในการประกวด แต่ภายหลังรอบชิงชนะเลิศ ชามันได้กล่าวว่าเขาไม่ได้สนใจที่จะแข่งขันเพื่อชัยชนะ แต่สนใจที่จะรับรองแขกและให้โอกาสผู้เข้าประกวดคนอื่น จึงเป็นผู้ขอให้ไม่มีการจัดอันดับเพลงของเขา

## ชาร์ต

## หมายเหตุ

## อ้างอิง

หมวดหมู่:เพลงจากประเทศรัสเซีย
หมวดหมู่:เพลงในปี พ.ศ. 2568
หมวดหมู่:ประเทศรัสเซียในการประกวดดนตรีนานาชาติอินเตอร์วิชันปี 2025
หมวดหมู่:เพลงที่ร่วมการประกวดดนตรีนานาชาติอินเตอร์วิชันปี 2025